Imtella' Frar 14, 2021 Ninsabu fit-tielet jum tal-Karnival. F'ċirkostanza normali, f'dawn il-ħinijiet it-toroq tal-kapitali kienu jkunu ppakkajti bin-nies u mimlija attività bil-parteċipanti joffru spettaklu permezz taż-żfin u l-karrijiet. Bħal-lum il-qofol kien jintlaħaq fi Pjazza San Ġorġ madanakollu llum x'seħħ? Id-Direttur Artistiku tal-Karnival Jason Busuttil qal li kif kien it-temp dalgħodu sabiħ kien isir karnival kif ikun pjanat. Qal li kieku mal-4pm, xħin bdiet ix-xita, kienet tkun uġigħ ta' ras ħabba loġistika. Qal li matul il-ġurnata, il-Belt ma kinitx kwieta għalkollox. Kien hemm tfal li telgħu mal-ġenituri libsin il-kostum. Minflok f'parati fil-pjazez u t-toroq il-kostumi jinsabu f'wirja fil-Belt Valletta